ခိုင်းမွန်တောင်

ခိုင်းမွန်ဒခဲ (開聞岳, Kaimon-dake) သို့မဟုတ် ခိုင်းမွန်တောင် သည် ဂျပန်နိုင်ငံ၊ ကျူးရှူးကျွန်းတောင်ဘက် အိုဘုဆုခိမြို့အနီးတွင် တည်ရှိသည့် တောင်တစ်ခု ဖြစ်သည်။ ဤတောင်သည် ပင်လယ်ရေမျက်နှာပြင်အထက် ၉၂၄ မီတာ မြင့်သည်။ ဤတောင်သည် ၈၈၅ ရာစုတွင် နောက်ဆုံးအကြိမ်ပေါက်ကွဲခဲ့ဖူးသည့် မီးတောင်တစ်ခု ဖြစ်သည်။ တောင်၏ ပုံသဏ္ဌာန်သည် ကန်တော့ပုံစံ ရှိသည့်အတွက် "ဆဆွတ်မစီရင်စု၏ ဖူဂျီတောင်" ဟု ခေါ်ကြသည်လည်း ရှိသည်။ ဤတောင်သည် ဂျပန်နိုင်ငံ၏ ထင်ရှားသည့်တောင် ၁၀၀ စာရင်းတွင် ပါဝင်သည်။ ပထဝီသွင်ပြင် ခိုင်းမွန်တောင်သည် ကျူးရှူးကျွန်း၊ ခဂိုရှိမစီရင်စုတောင်ဘက်တွင် တည်ရှိသည်။ ဤကျွန်းသည် ဆဆွတ်မကျွန်းဆွယ်၏ တောင်ဘက်ဆုံးအပိုင်းတွင် တည်ရှိနေသည့်အတွက် ရေကြောင်းသွားလာမှုများအတွက် အချက်အချာကျသည့်နေရာအဖြစ် တည်ရှိသည်။ တောင်တက်ခြင်း ခရုပတ်ရစ်ခွေတက်ရသည့် တောင်တက်လမ်းသည် ၃ နာရီခန့် ကြာမြင့်သည်။ ခိုင်းမွန်တောင်သည် ဂျပန်နိုင်ငံ၏ ထင်ရှားသည့် တောင် ၁၀၀ စာရင်းတွင် ပါဝင်သည့် အခြားသော တောင်များထက် နိမ့်သည်ဟု သတ်မှတ်ခြင်း ခံရသည်။ သို့သော် တောင်သို့စတင်တက်ရောက်ရာနေရသည် ပင်လယ်ရေမျက်နှာပြင်နှင့် နီးကပ်သည့်အတွက်ကြောင့် တောင်တက်ရသည့်အမြင့်သည် ၉၀၀ မီတာ (၃၀၀၀ ပေ) ရှိသည်။ ခိုင်းမွန်တောင်သည် တောင်ထိပ်တစ်ခုတည်း တည်ရှိပြီး ၎င်းနေရာမှ အခြားအဘက်ဘက်သော မျက်နှာမူရာနေရာများသို့ ကြည့်ရှုနိုင်သည်။ ဥပမာအားဖြင့် မြောက်ဘက်ရှိ အိခဲဒရေကန်နှင့် တောင်ဘက်တွင် ပစိဖိတ်သမုဒ္ဒရာများကို ကြည့်ရှုနိုင်မည် ဖြစ်သည်။ ရုပ်ပုံများ ပြင်ပလင့်များ Kaimondake – Japan Meteorological Agency – Japan Meteorological Agency ကိုးကား ကဏ္ဍ:ဂျပန်နိုင်ငံရှိ တောင်များ